Kejser Maximilian og kejserinde Carlota slog sig ned i et slot i Chapultepec udenfor hovedstaden. Siden de var barnløse, adopterede de [[Agustín de Iturbide y Green|Agustín de Iturbide]], en sønnesøn af [[Agustín 1. af Mexico|landets første kejser]], og gjorde ham til tronarving. Kejserens liberale holdninger gjorde, at han fastholdt jordreformen, religionsfriheden og den udvidede stemmeret som var indført under præsident Juárez. Dette skaffede ham fjender på højrefløjen. Men han klarede heller ikke at vinde venstrefløjen over på sin side. Juárez nægtede at anerkende kejserdømmet, til trods for tilbud om [[amnesti]], og førte en vedvarende borgerkrig mod Maximilians regeringsstyrker og hans franske hjælpetropper. Maximilian gjorde da sin største taktiske fejl ved at beordre, at alle oprørere skulle skydes, hvad der styrkede modstanden.
Titler Samfund